Diversi attakkanti msemmija ma' Juventus Juventus qed jaħdmu bla heda biex isibu sostitut denju għall-attakkant Gonzalo Higuain li se jitlaq il-belt ta' Turin fl-aħħar ta' dan l-istaġun. Qed jissemmew diversi ismijiet fejn fost l-oħrajn ma' Arkadiusz Milik u Raul Jimenez tfaċċa wkoll l-attakkant ta' Roma, Edin Dzeko. Dan tal-aħħar għadu jiġi mfittex minn Inter iżda pront tkellem il-coach ta' Juventus, Maurizio Sarri, li qal li jixtieq lil dan il-player minħabba li jaqdi sew il-ħtiġijiet tattiċi tiegħu. Dzeko għandu esperjenza kbira fil-qasam Ewropew minħabba li lagħab ukoll ma' Manchester City u meta jkun fil-vena kapaċi jiskorja b'mod regolari. Bħalissa Dzeko qiegħed jaqla' €14-il miljun ma' Roma għalkemm din m'għandhiex tkun problema għal Juventus.